તારે મન માણસને મરતો બચાવવો હતો, તારી ચીંતા તો કરી નહીં પણ કદાચ તારો પરિવાર પણ પુરના પાણીમાં ફસાયેલો હશે છતાં તે ખાખીની લાજ રાખવા તારી બંદુક અને લાઠીને બાજુ ઉપર મુકી લોકોના જીવને બચાવવા તારા જીવની બાજી લગાડી હતી, તને ખબર છે અમે જેમને કાયમ ભાંડીએ છીએ તે ખાખી કપડામાં રહેલો માણસ જયારે કોઈ બીજાના બાળકોને પોતાના ખભા  ઉપર બેસાડી છાતી સમા પાણીમાંથી તેમને બહાર લઈ આવતો હતો તેવુ દશ્ર્ય મેં જયારે જોયુ ત્યારે મારી આંખોમાં હર્ષના આંસુ હતું, તે જે કર્યુ તે કાબીલેદાદ છે પણ આંખમાં હર્ષના આંસુ એટલા માટે હતા કે તારી અંદરનો માણસ હજી જીવે છે, જેને બીજાના જીવની ચીંતા છે , આપણે  વિદેશના આ પ્રકારના વિડીયો ઘણી વખત જોયા છે જેમાં એક માણસને બચાવવા માટે આકાશમાં હેલીકોપ્ટર ઉડતુ જોવા મળે છે, પણ દોસ્ત આપણે ત્યાંથી તો ટાંચા સાધનો અને તારી પાસે તો લાઈફ જેકેટ પણ ન્હોતુ છતાં તે જઈ કઈ કર્યુ છે તે જોઈ તને સલામ કરવાનું મન થાય છે.